|  |  |
| --- | --- |
| Rapport Uanmeldt tilsyn i kommunale og private institutioner Slotsparken 24.5.23 |  |

|  |
| --- |
|  |
|  |
| vordingborg.dk |

|  |  |
| --- | --- |
| **Dato og tidspunkt** |  |
| **Emne** | [x]  Uanmeldt tilsyn[ ]  Uanmeldt akut tilsyn[ ]  Uanmeldt skærpet tilsyn |
| **Tilsynsførende** | **Jette Hansen** |
| **Fokus for tilsynet****Hvis tilsynet er akut eller skærpet, skal her anføres på hvilket grundlag, der føres tilsyn.** | Fokusområder fra det pædagogiske grundlag. |
| **Fokusområde** | * Leg
* Børnefællesskaber
* Pædagogiske læringsmiljø
 |
| **Observation på fokusområder** | En stue (Skrubberne) er til fødselsdag hjemme hos et af børnene på stuen, så under min observation er der kun 2 stuer hjemme i institutionen.**Vuggestuen Rejerne:**Da jeg ankommer 8.45 er alle børn på legepladsen.Der er 2 pædagoger og 8 børn til stede.De er i gang med at afvikle formiddagsmad. Der er god stemning. De fleste børn er færdige med at spise og er i gang med at lege. Et barn sidder roligt og spiser færdig. En pædagog slår sig ned i sandkassen og starter en sang/sangleg med de nærmeste børn.Jeg ser pædagoger der støtter børnene i deres initiativer og hjælper børnene med at sætte ord på deres handlinger fx ”jeg ser dig, du kravler”Ligeledes bemærkes, at pædagogerne er gode til at forberede børnene på det, der skal ske: ”Er du klar – så tørrer vi snotnæsen”Jeg ser pædagogerne deltager i børnenes leg – medleger. **Krabberne:** 1 pædagog og 4/5 børn skal i gang med at plante tomat- og agurkeplanter i urtehaven.Børnene kommer gående med hver sin plante. Efter instruktion af pædagog, planter hvert barn sin plante. Et barn bliver sendt afsted efter vand og kommer tilbage med den tomme vandkande. En anden pædagog kommer til og hjælper med at få hentet vand, sammen med 2 børn. Der er meget kommunikation mellem pædagogen og børnene, mens der plantes.Det er tydeligt, at barnet, der sendes afsted efter vand, helt har styr på sin opgave, men bare ikke lige kan finde en anden voksen til at hjælpe sig.På den anden side af bygningen bliver 2 børn inviteret hen til et bord under halvtaget. De skal male, men først får de hver et forklæde på. Der er navne skrevet på papiret, så alle børn skal male hver et billede efter tur. Processen styres af pædagogen. Da jeg spørger ind til dette, forklarer pædagogen mig, at det er en bevidst proces, hvor børnene skal lære en ny teknik. Der arbejdes med æstetisk udtryk og fantasi i processen. Børnene arbejder med maleriet og undrer sig, sammen med pædagogen, over resultatet, da maleriet foldes og rettes ud igen.Jeg bemærker, at der ikke er cykler på legepladsen og får at vide af lederen, at det er et bevidst valg, de har gjort. De oplever, at der kommer anderledes lege i gang, når der ikke er cykler på legepladsen.  |
| **Observation på fokusområde** | **Læringsmiljøer Rejerne:**Det er en overskuelig stue med få udvalgte stykker legetøj. Der er træbiler, legekøkken og andre tilgængelige legeting. Umiddelbart fremstår stuen lidt tom for aktivitetsting, som er målrettet vuggestuebørn.Krybber og barnevogne står under halvtag, ligesom der ligeledes står et bord med stole omkring under halvtaget, som bruges ved måltider.Det er ligeledes en lille og overskuelig legeplads, som er i gang med at blive udvidet lidt i den ene ende. Legepladsen indeholder sandkasse og et lille legehus + bordbænkesæt.**Læringsmiljø Krabberne:**Der er bøger i børnehøjde (ca 30 forskellige titler), farver står klar på bordet, der er vaskbare tæpper på gulvet (samme slags som også bruges udenfor) og trælegetøj tilgængeligt. Stuen fremstår ryddelig og æstetisk indbydende.**Læringsmiljø Skrubberne:**Der er bøger tilgængelig i børnehøjde, ligesom der er bogstaver ned i samme højde.Der er få ting på hylderne og stuen ser lidt tom ud. **Legepladsen.**Udenfor hver af børnehavens stuer, er der overdækkede arealer med borde/bænkesæt som kan rumme alle stuens børn.Legepladsen er tydeligt inddelt i Zoner:* Bålplads
* Sandkasse
* Gyngeområder
* Klatreområde med småhuse
* Frugttræer
* Udendørs stålkøkken i voksen- og børnehøjde
* Vandbane
* Køkkenhave
 |
| **Observation på fokusområde** | Jeg oplever børn i små grupper spredt rundt omkring på legepladsen, hvor der leges intenst sammen.Jeg oplever alle steder en god og harmonisk stemning og oplever kun en enkelt lille konflikt mellem 2 børn. |
| **Andre observationer/ opmærksomhedspunkter** |  |
| **Evt. anbefalinger:**  | Slotsparken skal være obs på murbier i den lave mur i vuggestuen og bør hurtigst muligt få gjort noget ved det.I vuggestuen stod der et tørrestativ med tøj til tørre. Det kan anbefales kun at tørre tøj udendørs eller i rum hvor der ikke færdes børn. |
| **Evt. henstillinger:** | --- |